[{"text_idx": "#000002", "text": "Beste hainbat zentro eta erakundetan nola, Sexuen Elkarbizitzarako Emakumearen Zentroak (Aralar plaza, 5) ere ikasturte berriari ekin dio. Iaz bezala, ohiko ikastaro sorta bat eta Emakumeentzako Jabetze Eskola jarri ditu herriko emakumeen eskura. Batean zein bestean izena emateko azken eguna hilaren 15a izango da, ostirala. Agustin Valdivia alkateak, Gizarte Zerbitzuetako sailburu Lourdes Acevedok eta topagune hori kudeatzen duen Maite Iglesiasek aurkeztu dute aurtengo eskaintza. Xehetasunen berri eman aurretik, hau nabarmendu dute: toki baino inskripzio gehiago egon ohi direla, eta parte hartzaileak nortzuk izango diren erabakitzeko zozketa bat egingo dutela hilaren 18an, 12:00etan, zentroan bertan."}, {"text_idx": "#000004", "text": "Agerraldian izan diren udal ordezkariek azpimarratu dute \"pozik\" daudela Emakumearentzako Jabetze Eskolak herritarren artean izan duen harrerarekin. \"Erabiltzaile dezente animatu dira honezkero, eta are gehiago izatea nahi dugu\", adierazi du Iglesiasek."}]